Suomi – Isänmaa

Suomi – Isänmaa oli lahtelaisen Väinö Kuisman johtama äärioikeistolainen puolue. Järjestö perustettiin vuonna 1993 nimellä Isänmaallinen Oikeisto.Keitä me olemme? (SNKY 2002) Vuosina 2002–2003 se tunnettiin nimellä Suomi Nousee – Kansa Yhdistyy.Puoluerekisteriin merkityt ja siitä poistetut puolueet  (Oikeusministeriö 13.8.2009) Vuonna 2006 Matti Järviharjun johtaman Isänmaallisen Kansallis-Liiton ihmiset muodostivat enemmistön yhdistyksen päättävissä elimissä, jolloin puolueen nimi vaihdettiin Suomi – Isänmaasta Suomen Isänmaalliseksi kansanliikkeeksi ja puolue otti käyttöönsä lyhenteen SIK. Tässä yhteydessä Väinö Kuisma halusi irtaantua politiikasta ja hän erosi aiemmin johtamastaan puolueesta.

Isänmaallista Oikeistoa edelsi Kuisman johtama uusnatsistinen Arjalainen Germaaniveljeskunta. IO-nimellä aloittaessaan liike luopui natsisymboleista ja inspiraatiota alettiin hakea suomalaisesta mytologiasta, kuten Kalevalasta.Kyösti Pekonen, Pertti Hynynen & Mari Kalliala: The New Radical Right Taking Shape in Finland (Helsingin yliopiston yleisen valtio-opin laitos) IO:n jätettyä rekisteröintihakemuksen yhdistysrekisteritoimisto pyysi Suojelupoliisilta lausuntoa yhdistyksen taustoista.Sipilä, Jarkko: Supo tutkii Isänmaallisen oikeiston taustaa. Ryhmä haluaa puolueeksi (Helsingin Sanomat 4.2.1994) Vastauksessaan Supo totesi läheiset yhteydet kansallissosialistiseen AGV:hen.Sipilä, Jarkko: Suojelupoliisi: Isänmaallisella oikeistolla yhteys uusnatseihin (Helsingin Sanomat 15.3.1994) IO hyväksyttiin yhdistysrekisteriin elokuussa 1994.Isänmaallinen oikeisto yhdistysrekisteriin (Helsingin Sanomat 23.8.1994) Vuonna 1996 IO kertoi AGV:n olleen huumoritempaus.IO:n taistelu paikalliselta ruohonjuuritasolta valtakunnalliseksi ideologiseksi vaikuttajaksi (Kansallinen Rintama 6/1996) 

Isänmaallinen Oikeisto julkaisi Kansallinen Rintama -lehteä (ISSN 1236-8210) vuodesta 1993 alkaen. Vuosina 1995–2000 lehti ilmestyi säännöllisesti kuusi kertaa vuodessa.Faktaa Kansallinen Rintama -mielipidelehdestä (SNKY 2002) IO:lla oli toimintaa pääasiassa Lahdessa. Turussa ja Joensuussa puolueen ja paikallisten skinhead-ryhmien välillä oli yhteistyötä. IO:n Turun paikallisosasto järjesti muun muassa White Power -henkisiä konsertteja.Puheenjohtaja Kuisman legendaarinen linja-puhe I.O:n 1996 syyskuun julistuskokouksessa (Kansallinen Rintama) 

Puoluerekisteri
IO pyrki puoluerekisteriin 1990-luvulla siinä onnistumatta.Etusivu (Isänmaallinen Oikeisto 1999) Tavoite ilmoitettiin jo vuonna 1993 jätetyssä yhdistysrekisterihakemuksessa ja kortteja kerättiin aktiivisesti vuosina 1994–1995Rislakki, Jukka: Äärimmäisenä oikealla (Helsingin Sanomat 11.6.1995) ja uudelleen vuonna 1999.Janne Ahonen sanoutui irti äärioikeistosta (Helsingin Sanomat 14.3.2000) 2000-luvun alussa IO oli mukana Sinivalkoinen puolue -hankkeessa, johon osallistuivat myös Olavi Mäenpään Kansallinen Rintama ja Järviharjun IKL-yhdistys.Ylimääräinen yhdistyksen kokous 23.10.2001 (Sinivalkoinen puolue 2001) Projektin epäonnistuttua Kuisma oli hetken Suomen Kansan Sinivalkoisten (ent. KR) puoluesihteeri, mutta hänet erotettiin toukokuussa 2002.SKS:n tiedote 17.12.2002 Kuisman SNKY merkittiin puoluerekisteriin marraskuussa 2002.

Ohjelma
Puolueen ohjelmaan on kuulunut muun muassa pakolaisvastaisuus, vapaan talouden (markkinavoimien) vastustaminen, suomalaisuuden korostaminen, juutalaisvastaisuus, amerikkalaisvastaisuus, sekä Väinö Kuisman usein korostama juurien ja voiman löytäminen Kalevalasta. Kuisman aikoina jotkut pitivät puoluetta kansallissosialistisena.

Vaalit
TuloksetEduskuntavaalit Vuosi Edustajat Äänet 2003 0  2 640 0,09 %Kunnallisvaalit Vuosi Valtuutetut Äänet 2004 0 337  0,01 %Europarlamenttivaalit Vuosi Mepit Äänet 2004 0  1 864  0,11 %
Puolue osallistui eduskunta-, euro- ja kunnallisvaaleihin. Sen ehdokkaita ei valittu eduskuntaan tai valtuustoihin yksissäkään vaaleissa. Maaliskuussa 2005 Suomi – Isänmaa sai kuitenkin ensimmäisen valtuutettunsa, kun hartolalainen Janne Kujala erosi kokoomuksen valtuustoryhmästä muodostaen SI:n ryhmän.Kuisma, Väinö: Suomi – Isänmaalle ensimmäinen valtuutettu! (Suomi – Isänmaa 29.3.2005) Saman vuoden elokuussa Kujala kuitenkin ilmoitti saaneensa työpaikan ulkomailta, ja hän anoi eroa poismuuton vuoksi.

Vuoden 2003 eduskuntavaaleissa SNKY:llä oli oma lista Helsingin, Hämeen, Kymen, Pirkanmaan, Pohjois-Savon ja Uudenmaan vaalipiireissä. Korkeinta kannatus oli Hämeessä (0,4 %).Tulos (Oikeusministeriö 19.3.2003) Puolue asetti yhteensä 30 ehdokasta, joiden keski-ikä oli alle 30 vuotta. Ehdokkaista vain yksi oli nainen.Ehdokkaiden ikäjakautuma sukupuolen mukaan puolueittain 2003 (Tilastokeskus 14.2.2003)Ehdokkaiden lukumäärä sukupuolen mukaan puolueittain ja vaalipiireittäin 2003 (Tilastokeskus 14.2.2003) Helsingin kaupungin, Hämeen ja Pirkanmaan vaalipiireissä ehdokkaina olivat muun muassa niin sanotut Euran Daltonit eli Koistisen veljekset Lasse, Leevi ja Pekka. Heidän saamansa äänimäärät jäivät vaatimattomiksi. Koististen veljet listaan haki vankilasta puolueen ehdokkaana ollut Seppo Lehto, joka oli itse tuolloin etsintäkuulutettu maksamattomien liikennesakkojen takia.Helsingn Sanomat eduskuntavaalikone 2003 : Pirkanmaan vaalipiiri : 23 Lehto Seppo

Kunnallisvaaleissa 2004 Suomi – Isänmaa asetti ehdokkaita viidessä kunnassa (Espoo, Hollola, Lahti, Raisio, Vantaa), joissa sen kannatus oli 0,1–0,3 prosenttia.Tilastokeskuksen PX-Web-tietokannat: Kunnallisvaalit 1976–2017 (Tilastokeskus 2017)

Lähteet

Aiheesta muualla
Suomi – Isänmaa -puolueen kotisivut (arkistoitu)
Suomi – Isänmaan ohjelma 2003 (Pohtiva – poliittisten ohjelmien tietovaranto)
SNKY:n ohjelmia (Pohtiva – poliittisten ohjelmien tietovaranto)

Luokka:Suomen äärioikeistolaiset puolueet
Luokka:Suomen entiset puolueet